open-index/open-wikipedia-markdown huggingface dataset:
Anastacia

**Anastacia Lyn Newkirk** (Chicago, 17 septimber 1968) is in Amerikaanske sjongster, lietsjeskriuwer en stiliste. Sy seit sels dat se *sprock* sjongt: in mjuks fan soul, pop en rock.

Anastacia hat in soad súkses hân yn Europa, Aazje, Súd-Afrika en Súd-Amearika, but has had only minor success in her native United States. Har debúalbum, *[[Not That Kind]]*, kaam út yn 1999 en helle mearfâldich platinum yn Austraalje, Nij-Seelân en grutte dielen fan Europa. Sy krige yn 2000 de priis foar *Best-selling International Artist*. De neifolgjende twa ferkochten likebêst yn hiel Europa en Oseaanje en dat makke har ien fan de fluchste en bêst ferkeapjende artisten fan it nije millennium.

Anastacia krige de bynamme "the little lady with the big voice" fanwege har krêftige soulstim en har behindige ferskining. Sy hat goed 20 miljoen platen oer de hiele wrâld ferkocht.
## Diskografy
### Studio-albums

### Live-albums

### Kompilaasje-albums

### As gastmuzikant

### Oare gastbydragen & singles sûnder album
* 1993: *One More Chance*
* 2001: *Let It Be* (mei Paul McCartney, Anastacia en oaren)
* 2001: *What More Can I Give* (mei Michael Jackson en oaren)
* 2002: *I Thought I Told You That* (mei Faith Evans)
* 2002: *Bad Girls* (mei Jamiroquai)
* 2003: *Love Is a Crime*
* 2003: *We Are the Champions, We Will Rock You, Amandla* (mei Queen, Beyoncé, Bono, Cast en David A. Stewart)
* 2004: *I Do* (mei Sonny Sandoval)
* 2007: *Sing* (mei Annie Lennox en oaren)
* 2009: *Holding Back the Years* (mei Simply Red)
* 2015: *Take This Chance*

## Filmografy

|-

|-
| 2001 
| *[[Ally McBeal]]*
| Harsels
| Oflevering: *The Getaway* en *Queen Bee*
|-
| 2002
| *[[I Love the 1980s]]*
|Harsels
| 
|-
| 2009
| *[[X Factor (Itaalje)]]*
| Harsels
| Gast sjurylid
|-
| 2011
| *All You Can Dream*
| Anastacia 
| post-production
|}

## Keppelings om utens
* Anastacia.com — Anastacia har offisjele webside
* Anastacia by Allmusic
* Anastacia yn muzykblêd *Billboard*
* Anastacia op Twitter
* Anastacia op YouTube
Bokke Bok

**Bokke Bok** (Goaiïngea,  5 july 1920 – Snits, 1997), wie in stukadoar en hurdfytser út Snits.

Bok kocht yn de 'krappe' tritiger jierren, mei in soad wurkleazens syn earste fyts, in De Mol A, destiids ien fan de bêste merken, foar f. 40,-. De fyts wie seker 8 kilo swierder as de hjoeddeiske fytsen. De tubes wienen ek hast twa kear sa tsjok as de bantsjes fan de njoggentier jierren. De fyts wie foar Bok syn earste gersbaanfytsen eins net sa geskikt. In winkelman yn Snits hat doe in nij freem foar Bokke Bok kocht (kosten f. 27,50) en sa no en dan koe der ôfbetelle wurde. Hy treende alle dagen, gie betiid op bêd en kaam net yn it kafee. In echte topper hat Bokke nea west, mar mei in bytsje gelok wûn er doch gauris in pryske. Syn earste wedstriid wie op de baan yn Donkerbroek. Dêr hiene de doarpsbewenners in liembaan makke mei ophege bochten. By moai waar wie it in prachtbaan, mar by rein waard de baan sjippeglêd en glibberen se nei ûnderen ta. Hy moast in keppelwedstriid ride en hie in oare Snitser as maat, mar by oankomst blykte dat hy mei in Grinslanner ride moast. Dy kaam lykwols net opdagen en hy foarme in nij keppel mei in fytser út Easterwâlde. Se sprutsen ôf dat Bokke twa rondes ride soe en hy ien en dat hy dan de sprints ride soe. Foarôf yn het massaazjelokaal, waard de wedstriid troch in trener besprutsen mar hy seach Bokke-en-dy net stean. Bokke wie dêrtroch bot teloarsteld en moast boppedat yn de ûngeunstige bûtenbaan starte en lei nei it startskot direkt oan de sturt fan de groep. In pear treningsmaten rôpen lykwols "Toe Bok, do kinst folle hurder, foarút!". Dat joech him sa'n kick en foardat syn maat him ôfloste, en hy syn earste priis wûn. 

Bokke Bok fytste ek op de baan en wei by de 'Ren- en Toeristenvereeniging Leeuwarden' en nei de Twadde Wrâldoarloch by 'De Friesche Leeuw'. Yn de ooarloch demontearde er, krektas in soad oaren syn reesfyts en ferburch dy op 'e souder. Yn 1950 stoppe hy mei fytsen yn wedstriidferbân en waard kontroleur en stimpelder by de organisaasje fan de Alvestêdetocht op de fyts. Yn 1953 kaam er by it Fryske sjuerykorps fan de KNWU. Folle letter, yn 1979, wie hy mei-oprjochter fan fytsferiening Snits, dêr't hy earelid fan wie. Ek wie Bok jierrenlang de man efter de organisaasje fan de KNWU-ronde fan Snits.
Thijs de Vries

**Thijs de Vries** (Kollum 22 april 1963) wie in Frysk hurdfytser.

Waard nasjonaal kampioen yn de motorsport yn de 125 cc-klasse by de junioaren. Nei in tal slimme ûngelokken by gersbaanraces begûn er yn 1983 te hurdfytsen. Earst as leafhawwer, mar yn 1984 waard hy amateur. As lid fan fytsferiening Otto Ebbens helle hy sokke goede resultaten dat hy yn 1985 troch Piet Hoekstra ynlive waard by de Batavus-equipe. Faak ried er koarte útslaggen, mar it earepoadium siet der foar antysprinter De Vries lang net yn. Mar yn 1985 wûn er syn earste kritearium mei de Omloop fan Burgum. Letter wie hy noch earste yn Bûtenpost, It Hearrenfean en De Jouwer. In tige goede prestaasje levere "Thyske" yn Olympia's Ronde fan Nederlân. Mei in sechsde plak yn de ienrangskikking ferraste de Kollumer freon en fijân.

Yn 1993 folge de oerwinning yn de Ronde fan de Kerspelen yn Droegeham as ien fan de hichtepunten yn syn karriêre. Yn 1987 waard Thijs de Vries hast beropsfytser. Jan Raas woe him wol yn de ploech hawwe en ek Cees Priem (TVM) hie belangstelling. It wie Piet Hoekstra dy't de boat lykwols ôfhold, Thijs soe net in 'killer' wêze. Letter kaam Thijs by de sponsorformaasjes fan Koga Miyata (ploechlieder Egbert Koersen) en Giant (ploechlieder Arie Hassink). Yn 1991 makke hy de oerstap nei de 'Noordelijke Wieler Vereniging Groningen', om foar dy club yn de promoasjekompetysje út te kommen. 

It maratonriden waard dêrnei in nije útdaging foar De Vries. Dêrom stoppe hy yn 1994 mei fytsen.
Thommy de Boer

**Thommy de Boer** (Akkrum, 30 jannewaris 1917 – ?, nei 1949) wie in hurdfytser. 

Op 10 septimber 1933 ried er syn earste wedstriid op de baan fan Snits. Hy wie doe al nei Harns ferhuze wie. Yn de ôffalwedstriid waard hy njoggende en lêste. Op Keninginnedei 31 augustus 1934 wûn earst in wedstriid op tranportfytsen. In dei letter wûn er syn earste echte wedstriid op it sportterrein fan Harns: earste (mei de Harnzer IJ. Alkema) yn in keppelwedstriid.

Yn 1935 waard Thommy de Boer lid fan de 'Ren- en Toeristenvereeniging Leeuwarden'. Grut súkses helle er yn de 6 x 1 oere keppelwedstriid fan 1 o/m 5 juny 1937 op de fytsbaan fan Ljouwert mei keppelgenoat Gerrit Boeyen út Oss. Yn de seis oeren waard mar leafst 256,8 km ôflein. Yn 1938 waard De Boer kampioen fan Noard-Nederlân op de dyk yn Musselkanaal. Tj. Jager fan Stienwikerwâld (2e) en Pieter Pijper (3e) út Winschoten wienen gjin partij foar Thommy.

Healwei 1940 waard der fanwegen de oarloch net fytst, mar yn 1946 gie er wer los. De oerwinning yn de Acht fan Boalsert (1947), in belangrike wedstriid foar amateurs en nijelingen, foar de Amsterdammer H. Schuiten en J. Edwards út it Ingelske Norwich, joech opsjoch. De edysje fan 1948 wûn er fannijs, mar omdat er earder foar jild riden hie waard De Boer oanmerkt as beropsfytser en waard syn sege net erkend.

Ein 1949 stoppe Thommy de Boer mei hurdfytsen. Dêrnei wie er noch in skoft sjuerylid.
Fluitemuseum

It **Fluitemuseum** is in kolleksje fluiten fan Bernard Visser út Boalsert. De kolleksje bestiet yn 2012 út 1055 fluiten. De muorren yn de keamer en de gong hingje der fol mei. Hast alles wat yn 'e hûs is hat mei fluiten te krijen. Der besteane fiif soaren fluiten:
* bolfluiten: ek wol okkarina neamd, bol fan foarm en meast fan ierdewurk
* panfluiten
* dwersfluiten
* blokfluiten
* rjochte fluiten
Visser kin se allegear bespylje. 
It begûn doe't er as jonkje brongitis krige en hy fan de dokter mûlharmoankika spylje moast fanwege it yn- en útasemjen. In jier letter krige lytse Bernard fan syn pake krige noch in fluit. Doe't er by de maresjesee kaam te wurkjen gie it hurd. Ek doe't er by de Rabobank wurk kaam er op in soad plakken om syn kolleksje oan te foljen. Yn binnen- en bûtenlân, wrâldwinkels en yn omrinwinkels. Yn de jierren tachtich hie er it museum yn Wâldsein, doe't er yn Boalsert kaam moasten de fluiten yn syn eigen hûs in plak krije.
Troch ynternet groeide de samling fan fiifhûndert nei mear as tûzen.

In bysûndere fluit is de 2500 jier âlde Gûatemalteeske fluit, dy't by in opgraving nei boppen kaam. Mooglik giet de kolleksje skylk nei it myzykynstrumintemuseum yn Eelde as der yn Fryslân gjin plak foar te finen is. Oant dy tiid it museum yn de flat fan Bernard achtheech op ôfspraak te besichtigjen (0515-577792).

## Sjoch ek
* List fan Fryske musea
Gerard van der Weerd

**Gerard van der Weerd** (Venlo, 4 oktober 1930 - Ljouwert, 18 febrewaris 2012) wie grûnlizzer fan it Frysk Jeugd Orkest en dirigearre dêr fan 1977-1997. 

By it jubileumkonsert yn teater De Harmonie fan 35 jier FJO waard de 80-jierrige âld-dirigint ûnder lûd applaus nei it poadium roppen, maar nei inkele maten fan de Moulinet Polka fan Strauss ûnder syn direksje sakke hy yn elkoar. Hy soe dy jûn noch huldige wurde op de reüny en hie tal anekdoates fertelle sild. As dirigint woe Van der Weerd eins gjin sjongeres by it orkest hawwe en wiisde destiids Miranda van Kralingen ôf foar dy rol.

Van der Weerd wie âld-soloklarinettist fan it Frysk Orkest en ridder yn de Oarder fan Oranje-Nassau.
Snowboarden

**Snowboarden** is in sport wêrby't op in board mei fêstmakke skuon fan in besnijde berchhelling of piste delgien wurdt. De sport snowboarden is ôflaat fan it golfsurfen (de oarsprong fan de measte boardsporten). Orizjneel komt it snowboarden fan surfers dy't in houten planke oan harren fuotten fêstbûn hienen om sa troch losse snie fan de berch ôf te glydzjen. Sûnt dy tiid is der in soad oan it snowboard feroare. Sa hawwe se in rûning krigen mei stielen kanten sadat ek op de preparearre banen glide wurde kin.

## Sjoch ek
* Wakeboarden
* Skateboarden
* Sânboarden
Miranda van Kralingen

**Liliane Miranda Nicolette** (Miranda) **van Kralingen** (Oosterbeek, 5 jannewaris 1960) is in Nederlânske operasjongster.
 
Se studearre oan it konservatoarium yn De Haach en waard operasjongster. Van Kralingen is in suster fan aktrise Will van Kralingen († 2012). Harren âlden binne Willem Frederik van Kralingen (1923-2004), learaar Frânsk, en Johanna Gozina Breimer (1924). Se hat noch twa susters, Mieke en Hansje. Miranda van Kralingen is troud mei de altfioelist Tjitte de Vries. Se wenje yn Ingwierrum. 

## Karriêre
Miranda slagge mei lof foar har eineksamen oan it Sweelinck Konservatoarium yn Amsterdam en studearre by Ank Reinders. Folge in masterclass by Elisabeth Schwartzkopf yn it Amsterdamske Konsertgebou en song de *Fjouwer letzte Lieder* van Richard Strauss by it slotkonsert fan de kategory ‘Jong Nederlands Talent’ dat útstjoerd waard op radio en telefyzje. 
Hja hie by ferskate Operahuzen û.o. de rol fan Mimì yn *La Bohème*, Donna Anna yn *Don Giovanni*, La Contessa Almaviva yn Mozarts *Le Nozze di Figaro*, Elisabetta yn Verdi’s *Don Carlo*, Hanna Glawari yn Lehárs *Die lustige Witwe*, de titelrol yn Janáceks *Katya Kabanová*, Ellen Orford yn Brittens *Peter Grimes*, Leonore yn Beethovens *Fidelio*, Die Marschallin yn *Der Rosenkavalier*, Die lustige Witwe, Agathe yn *Der Freischütz* in haadrol yn de wrâldpremiêre fan *Rosa, a horse drama* fan Louis Andriessen by de Nederlânske Opera Die Freundin yn *Von heute auf Morgen* fan Arnold Schönberg en folle mear.

Yn binnen- én bûtenlân wurdt hja de 'sjongende aktrise' neamd en de ferneamde regisseur Harry Kupfer noadige har dêrom út by de Komische Oper Berlijn, dêr't se ûnder oare song: Fewronia yn *Die Legende von der unsichtbaren Stadt Kitesch* (Rimsky-Korsakov), Donna Anna (*Don Giovanni*) en Gräfin (*Le Nozze di Figaro*) en Leonore yn Beethovens *Fidelio* by de fiering ta eare fan it fyftichjierrich bestean fan de Komische Oper. Se song ûnder mear yn Berlyn, Parys, Bilbao, Basel en Amsterdam mar ek yn Austraalje en Sina.
Miranda van Kralingen jout ek workshops en masterclasses en joech mei ûnder oare pianiste Tan Crone duo-lessen foar sang en piano op it Orlando Festival yn Rolduc te Kerkrade. Ek op it mêd fan keamermuzyk en yn it teäter is Miranda van Kralingen aktyf.

Miranda van Kralingen trede faker op foar it Keninklik Hûs. Op 2 febrewaris 2002 song se it *Ave Maria* fan Schubert by de trouwerij fan prins Willem-Alexander en prinses Máxima yn de Nije Tsjerke fan Amsterdam.

Yn Fryslân wurke Van Kralingen mei oan *Opus Exit* en *Katarsis* fan Gerrit Breteler.

Fan septimber 2010 ôf presintearret hja foar de Tros op radio fjouwer (sneintemiddei fan 12.15 - 14.00) it programma 'Verzoek op vier'.

Miranda van Kralingen wie fan 2004-2016 artistyk lieder en yntendant fan *Opera Zuid*. 

## Prizen
Foar har rol as Bianca Castafiore yn de musical Kuifje waard se yn Belgje en Nederlân nominearre foar bêste froulike haadrol fanwege har komysk talint. Ut hannen fan José Carreras krige Miranda van Kralingen de nei him neamde Diamond Tulip Award foar har fokale prestaasjes yn binnen en bûtenlân.
Will van Kralingen

**Willemina (Will) van Kralingen** (Nimwegen, 1 oktober 1951 - 9 novimber 2012) wie in Nederlânsk aktrise.

Van Kralingen is in suster fan operasjongeres Miranda van Kralingen. Harren âlden binne Willem Frederik van Kralingen (1923-2004), learaar Frânsk, en Johanna Gozina Breimer (1924). Se hat noch twa oare susters, Mieke en Hansje.

Hja wie troud mei akteur en regisseur Eric Schneider en hie in relaasje mei de Kanadeeske akteur David Pallfy. Ut har houlik hat hja twa soannen, Olivier en Beau-Benjamin.

Yn 2012 waard foar de tredde kear boarstkanker by har fêststeld; 9 novimber is hja dêroan stoarn.

## TF-rollen (kar-út)
* *Een lieve jongen*
* *Armoede*
* *De Zomer van '45*
* *Het Wassende water*
* *De Minnaar*. 
Yn it kostúmdrama *[[Belle van Zuylen]]* spile se de haadrol.

## Film- en toanielrollen
* *Een Scherzo Furioso*
* *Temmink: The Ultimate Fight*
* *Havinck*. 

Yn 2007 spile Van Kralingen yn in toanielbewurking - ûnder regy fan Ursul de Geer - fan it boek fan auteur Sándor Márai: *Kentering van een huwelijk*, de rol fan Ilonka. Sûnt 2007 spile hja ek mei yn de Nederlânske plysjerige Flikken Maastricht. Yn dy rige hat se mar ien seizoen spile, mar se komt yn it fiifde seizoen werom as haadynspekteur Ellis Flamand.

Har lêste film yn 2012 wie *De Goede Dood*, oer in sike man dy't net better wurde kin en dy't eutanasy dwaan lit. Sy spile syn frou.

## Prizen
* 2007 Theo d'Or as *keninginne Elisabeth* yn it toanielstik *Maria Stuart*
* Gouden Keal foar har rol yn *Storm in mijn hoofd*
* 1995 Gouden Keal as suïsidale Lydia yn *Havinck* 

## Keppelings om utens
* TIN Teäterensyklopedy mei har toanielrollen 1977-2009
* ynfo op webstee ''Beeld en Geluid''
* Ynterview troch Liddie Austin, *[[Opzij (tydskrift)|Opzij]]* fan 1 april 1998
* NOS-deaberjocht op 9 novimber mei radio-ynterviews en fideobylden oer har teäterlibben
Boskberch

De **Boskberch** is in hichte fan 26,6 meter yn de gemeente Eaststellingwerf, súdlik fan Appelskea yn it Nasjonaal Park Drintsk-Fryske Wâld. 

## Myte
Yn âlde folksferhalen waard al ferteld dat der ûnder de Boskberch in âlde ikebeam waakse soe. De berch om de ikebeam hinne soe alsa in grut stodún wêze sa't dy der yn it Nasjonaal Park Drintsk-Fryske Wâld wol mear binne. Yn 2016 waard it bewiis levere dat it âlde folksferhaal wier wie.

## Untstean
Yn 2016 waard it bewiis levere foar it bestean fan in ikebeam ûnder de Boskberch. De iik moat ferantwurdlik west hawwe foar it ûntstean fan de Boskberch. De iik kearde it stosân wêrtroch't der in dún om de beam hinne ûntstie. Ut de berch wei stekke trije tûken omheech dy't mei de dik 300 jier âlde ikebeam ferbûn binne. Dy tûken binne tusken de 7 en 10 meter lang.

## Toer
Fan 1907 oant en mei 2016 stie der in 17 meter hege útsjochtoer op 'e Boskberch. De âlde toer wie der om brânen te sinjalearjen yn 'e bosken, mar dy funksje is ferlern gien doe't de bosken deromhinne te heech waarden. Yn 2016 waard der in nije toer boud op de Boskberch. De nije toer is 35 meter heech. De nije útsjochtoer is mei sa'n 60 meter boppe seenivo it heechste punt fan de gemeente Eaststellingwerf en de Boskberch sels is mei syn 27 meter hichte it heechste natuerlike punt fan de fêstewâl fan de provinsje Fryslân. Yn de nije útsjochtoer sit sawol in trep as in lift dy't besikers nei it panoramadek ta bringt.

## Iepenloftteater
Op de Boskberch is in iepenloftteater. De renovaasje fan it teater begûn yn 2003 en it waard op 1 july 2010 wer iepene. Yn de fyftiger oant en mei de santiger jierren hie it iepenloftteater gauris grutte artysten/iepenloftspullen. It nije iepenloftteater hat mear as 500 sitplakken.

## Keppeling om utens
*Foto's fan de Boskberch en neiste omkriten
Oosterbeek

**Oosterbeek** is it grutste plak fan de gemeente Renkum, yn Gelderlân. It plak hat sa'n 11.000 ynwenners, en hat in spoarstasjon. Hjirwei rint in trolleybusline rjochting Arnhim. Bernulphus fan Utert is de patroanhillige fan Oosterbeek.

## Galery

Ofbyld:2007-02-03 10.15 Oosterbeek, kerk.JPG| Bernulphustsjerke út 1884
Ofbyld:Oosterbeek 1867.jpg|Oosterbeek yn 1867
Ofbyld:2007-04-09 09.02 Oosterbeek, oorlogsmonument.JPG|Oarlochsmonumint
Ofbyld:Airborne Museum Hartenstein.JPG|Hartenstein Airborne Museum
Konservatoarium

In **(muzyk)konservatoarium** is in skoalle yn it heger ûnderwiis dêr't opliedings jûn wurde foar profesjoneel musikus, akteur/aktrise, of dûnser(es).

De foarnaamste konservatoariums waarden oprjochte yn Napels (1537 : it Loreto di Santa Maria , de foargonger fan it hjoeddeiske Conservatorio di San Pietro a Majella di Napoli), Stockholm (1771), Stuttgart (1775), Parys (1784), Milaan (1807), Praag (1811), Brussel (1813), Wenen (1822), Londen (1822), De Haach (1826), Madrid (1830), Genève ( ]1835), Boston (1853), Sint Petersburch (1862), Moskou (1866), Amsterdam (1862) en Antwerpen (1897). 

## Konservatoaria yn Nederlân

* Amsterdam: Konservatoarium fan Amsterdam
* De Haach: it Haachsk Keninklik Konservatoarium
* Rotterdam: Rotterdams Conservatorium
* Utert: Utertsk Konservatoarium
* Maastricht: Konservatoarium Maastricht
* It ArtEZ Conservatorium hat fêstigingen yn Arnhim, Swol, Ynskedee
* Tilburg: it Fontys Konservatoarium
* Grins: it Prins Claus Konservatoarium
* Haarlim: Music Academy Haarlem (ûnderdiel fan Hegeskoalle Inholland)
Theo d'Or

**Theo d'Or** is in toaniel-/aktearpriis foar de bêste froulike haadrol yn in seizoen. Dizze priis bestiet sûnt 1955 en wurdt jierliks útrikt troch de VSCD. De namme is in oantinken oan de Nederlânske aktrise Theo Mann-Bouwmeester.

It is de pindant fan de Louis d'Or, de jierlike priis foar bêste Nederlânske akteur.

## Winners

*1955: Ank van der Moer 
*1956: Ida Wasserman
*1957: Myra Ward
*1958: Elisabeth Andersen
*1959: Ida Wasserman
*1960: net útrikt
*1961: Ellen Vogel
*1962: Anny de Lange
*1963: net útrikt
*1964: Ank van der Moer
*1965: Annet Nieuwenhuijzen
*1966: Elisabeth Andersen
*1967: Anny de Lange
*1968: Andrea Domburg
*1969: Trins Snijders
*1970: Christine Ewert
*1971: Lies Franken
*1972: Loudi Nijhoff (wegere)
*1973: Petra Laseur
*1974: Sacha Bulthuis
*1975: Christine Ewert
*1975: Annet Nieuwenhuijzen
*1976: Anne Wil Blankers
*1978: Mary Dresselhuys
*1979: Caro van Eyck
*1980: Josée Ruiter
*1981: Petra Laseur
*1982: Marjon Brandsma
*1983: net útrikt
*1984: Elisabeth Andersen
*1985: Anne Wil Blankers
*1986: Henny Orri
*1987: Viviane De Muynck
*1988: Sigrid Koetse
*1989: Andrea Domburg
*1990: Katelijne Damen
*1991: Catherine ten Bruggencate
*1992: Els Dottermans
*1993: Sacha Bulthuis
*1994: Anneke Blok
*1995: Ilse Uitterlinden
*1996: Sylvia Poorta
*1997: Trudy de Jong
*1998: Marlies Heuer
*1999: Marieke Heebink
*2000: Marie-Louise Stheins
*2001: Ria Eimers
*2002: Betty Schuurman
*2003: Ariane Schluter
*2004: Ariane Schluter
*2005: Bien de Moor
*2006: Elsie de Brauw
*2007: Will van Kralingen
*2008: Chris Nietvelt
*2009: Lineke Rijxman
*2010: Maria Kraakman
*2011: Elsie de Brauw
*2007: Will van Kralingen
*2008: Chris Nietvelt
*2009: Lineke Rijxman
*2010: Maria Kraakman
*2011: Elsie de Brauw
*2012: Marlies Heuer
*2013: Halina Reijn
*2014: Abke Haring
*2015: Marieke Heebink
*2016: Wine Dierickx
*2017: Romana Vrede
*2018: Karina Holla
*2019: Hannah Hoekstra
* 2020: Net útrikt fanwegen de Covid-19-pandemy, mar wol in nominaasje
* 2021: Naomi Velissariou
* 2022: Hadewych Minis
Tineke Fopma

**Tineke (Trijntje) Fopma** (Húns, 12 july 1953) is in earder Frysk hurdfytsster. 

Foar it slagjen foar de HBS krige se fan har âlden in reesfyts. Op har njoggentjinde gie de boeredochter nei Grins om dêr Skiednis te studearjen. Al yn har fytstiid joech se skiednisles, earst op de jûn-Mavo yn Goes en op de Kristlike Pedagogyske Akademy yn Middelburch. Letter wurke se as amtner foar de gemeente Bergen-op-Zoom. Se troude mei de hurdfytser Reinier Kole.

Tineke debutearre by De Friesche Leeuw yn 1973. Dêrfoar hie se in jier op frouljusfuotbal sitten. Letter ferhuze hja nei Seelân en wenne yn Middelharnis, Goes en Nisse. Yn 1975 waard de 22-jierrige studinte Skiednis ferrassend wrâldkampioene op 'e dyk yn it Belgyske Mettet (in dei letter soe Henny Kuiper dêr wrâldkampioen wurde). Stâloarders fan de ploech dy't fierder bestie út Gré Knetemann, Bella Hage, Anne Riemersma en Truus van der Plaat dat Keetie Hage winne soe. Dy wie yn de jierren de keninginne fan de froulju. "Inkele kilometers foar de oankomst bin ik weisprongen. Nei in skoft seach ik efterom en seach dat der nimmen meisprong wie, mar dat woe my eins net oan, soks koe net.. Ik waard senuweftich en begûn hieltiten stadiger te fytsen. Ik tocht earst dat ik noch in rûntsje moast. Op de miet waard ik noch hast ynrûn, mar de foarsprong wie krekt genôch foar goud", ferklearre Tineke Fopma.

As bynamme hie se *De Fop*, optocht troch Gerrie Knetemann (*De Kneet*). Yn itselde jier helle hja in brûnzen medalje yn it nasjonale efterfolgingskampioenskip. Yn dat jier ried se foar de Batavus-fytsploech ûnder lieding fan de súksesfolle ploechlieder Piet Hoekstra. In sulveren medalje waard yn 1976 helle yn it Nederlânske weikampioenskip, wylst se op it wrâldkampioenskip 14e waard. In jier letter waard Fopma 5e op het WK en 3e op it NK omnium op winterbanen. Waard se yn 1978 noch 6e op de wei by it NK, yn 1979 grypte se de nasjonale weititel en waard 18e op it WK. Yn 1981 sluet se har karriêre ôf mei grutte súksessen, mei in twadde plak op it NK. 

## Resultaten
**1975**
*1e Wrâldkampioenskip
*3e Nasjonaal kampioenskip efterfolging
**1976**
*2e Nasjonaal kampioenskip
*6e Batavus Lenterace
**1977**
*5e WK
*1e Batavus Lenterace
**1978**
*6e NK 
*7e Batavus Lenterace
**1979**
*1e NK 
**1980**
*4e NK
**1981**
*2e NK
Reinier Salverda

**Reinier Salverda** (Arnhim, 1948) wie fan 2006-2013 direkteur fan de Fryske Akademy en is eare-heechlearaar Nederlânske taal- en letterkunde oan de University College yn Londen.

Salverda studearre Nederlânske taal- en letterkunde oan de Frije Universiteit Amsterdam.
 
## Publikaasjes (kar-út)
* *Good butter and good cheese is good English and good Frieze’ Frisian Language and Culture today’ yn: The Low Countries. Jiergong 14 (2006)
* *Het Nederlands vroeger en nu* yn: Ons Erfdeel. Jiergong 48 (2005)
* *Language*, *The Other Ninety-Six Languages of the Netherlands* yn: The Low Countries. Jiergong 12 (2004)
* *Zoveel hoofden, zoveel zinnen. Taalkundige samenwerking in de internationale neerlandistiek Reinier Salverda* yn: Colloquium Neerlandicum 15 (2003) (2003)
* *The Death of the Village Geert Mak's Jorwerd* yn: The Low Countries. Jiergong 9 (2001)
* *De andere talen van Nederland* yn: Ons Erfdeel. Jiergong 44 (2001)
* *Vergeten geschiedenissen uit het Nederlands koloniaal verleden* yn: Ons Erfdeel. Jiergong 43 (2000)
* *Nieuw standaardwerk over Indisch-Nederlandse koloniale literatuur* yn: Ons Erfdeel. Jiergong 40 (1997)
* *Reinier Salverda Culturele linguistiek* yn: Tijdschrift voor Nederlandse Taal- en Letterkunde. Jiergong 112 (1996)
* *Frisian Language and Culture Today* yn: The Low Countries. Jiergong 3 (1995-1996)
* *Cultuurbeleid in Nederland’ yn: Ons Erfdeel. Jiergong 37 (1994)
* *In memoriam Rein Meijer (1926-1993)* yn: Ons Erfdeel. Jiergong 37 (1994)
* *Politique culturelle’, *La politique culturelle néerlandaise: une évaluation européenne* yn: Septentrion. Jiergong 23 (1994)
* *Kroniek van de Taalkunde*, yn ‘Neerlandica Extra Muros’ (1992) 
* *Nederlandse taal- en cultuurpolitiek Nederlandse taal en cultuur in het buitenland’, ‘Nederland- en Vlaanderenkunde’ yn: Ons Erfdeel. Jaargang 34 (1991)
* *The contribution of H.J. Pos to early structural linguistics*, yn ‘Standing Clear’ (Huldeboek foar R.P. Meyer, 1991)
* *Linguistics and the Dutch* (ynaugurele rede yn Londen, 1990)
* *Dutch legal language in Indonesia*, yn ‘Dutch Crossing’ (1989)
* *De ANS voor anderstaligen*, yn ‘Forum der Letteren’ (1987)
* *Leading Conceptions in Linguistic Theory* (dissertaasje, 1985)

## Keppeling om utens
* [Teksten fan Salverda yn de [DBNL]]
Philippus H. Breuker

**Philippus Hillebrand Breuker** (Skingen, 23 septimber 1939) is mjirkes-heechlearaar Nederlânsk en Frysk, frisiast en publisist.
Breuker studearre Nederlânske en Fryske Taal- en Letterkunde. Sûnt 1994 wie er heechlearaar Fryske Taal- en Letterkunde, yn it bysûnder de literatuerskiednis, oan de Universiteit fan Amsterdam. Breuker publisearret oer de skiednis fan de Fryske taal en -kultuer. Yn 1991 krige er foar *It wurk fan Gysbert Japix* de Dr. Joast Halbertsmapriis fan de Provinsje Fryslân.
 
## Publikaasjes (kar-út)
* *De keunst as útwei*. Biografy fan Simke Kloosterman. Bornmeer (2023)
* *Fryslân yn de Gouden Iuw*. Bornmeer, ISBN 978 90 561 5911 5 (2022)
* *Dreaun fan ierde' dream. Libben en wurk fan Obe Postma*. Biografy fan Obe Postma (2018)
* *Het landschap van de Friese klei 800-1800* (2017)
* *Opkomst en bloei van het Friese nationalisme 1740-1875* (2014)
* *De Greidhoeke. Lân en minsken fan 800 oant 1800 en letter* (2012) 
* *Eeltsje Halbertsma (1797-1858)* (2008) 
* *De betekenis van de Franeker academie voor de Friese literatuur* (2007)
* *Egidius Gerardus Antonius Galama : Gouda 20 september 1912 - De Bilt 22 april 2003* (2005) 
* *Friese hofcultuur* (2004)
* *De Teltings : trĳe generaasjes lang wĳd oan de wittenskiplike beoefening fan taal en skiednis fan Fryslân (1827-1907)* (2003)
* *Calvinisten tussen overheid en kerk* (2003)
* *De lange jacht* (2001)
* *Nogmaals over de positie van de Gereformeerde Kerk in Friesland rond het midden van de zeventiende eeuw* (2001) 
* *Over de nadere reformatie in Friesland* (2001) 
* *Friese cultuur in het jonge Koninkrijk* (2001)
* *Konst voedt 's menschen geluk: it Makkumer dichtgenoatskip (1773-1777)* (2000)
* *De vestiging van een politiek betrekkelĳk onafhankelĳk stadhouderschap in Friesland (1657-1672)* (1998) 
* *It ramt fan it Oera Linda Boek : hoe hat ien it sa betinke kinnen?* (1997) 
* *Obe Postma (1868-1963)* (1997)
* *Landrecht der Vriesne : tekstuitgave en commentaar* (1996)
* *Boekbezit in Friesland tot ca. 1810. Prolegomena bij een onderzoek aan de Fryske Akademy* (1991)
* *Friese cultuur in de jonge republiek : een historisch interpretatiekader* (1991)
* *It wurk fan Gysbert Japix* (1989) (I: Tekst yn faksimilee; II-1 en II-: Oerlevering en ûntstean)
* *Oriëntatie in de Frisistiek* (1985)
* *It Friesch Genootschap, it Friesch Jierboeckjen en it Oera Linda Boek. De striid om taalbefoardering tusken 1827 en 1837* (1980)
* *Toponymy fan Boazum* (1978)
* *Oersjoch en ûntjowing fan de wapenkorpsen en folkssosiëteiten yn Fryslân tusken 1783 en 1813* (1970)
* *Skoalmasters fan Boazum : doarpsûnderwiis en -ûnderwizers sûnt de Midsieuwen* (1967)

## Oer Breuker
* , *Flippus Breuker : man en wurk yn rûge halen*, 2001.

## Keppelings om utens
* Speculum Frisicum. Stúdzjes oanbean oan Philippus H. Breuker
* Breuker yn de DBNL
* Profyl Breuker by Sirkwy.
Joop W. Koopmans

**Johannes Wierd Koopmans**, koartwei **Joop W. Koopmans** (It Hearrenfean, 30 maaie 1959), is histoarikus en wurket as universitêr haaddosint by de ôfdieling Skiednis (seksje Iermoderne Skiednis) fan de Ryksuniversiteit Grins. Earder hat er ek wurke by de Hegeskoalle Windesheim yn Swol (1990-1999).

Promovearre yn 1990 oan de RUG op *De Staten van Holland en de Opstand*. Koopmans publisearret benammen oer de wikselwurking tusken polityk en media yn iermodern Europa (1500-1800). Yn 2007-2017 wie er bestjoerslid en foarsitter fan de Flaamsk-Nederlânske Feriening foar Nije Skiednis (VNVNG) en yn 2013-2017 redaksjefoarsitter fan *De Vrije Fries*. Mei Jacob van Sluis wie er dielmêdredakteur fan de Nieuwe Encyclopedie van Fryslân foar it ûnderdiel Skiednis fan de lette Midsiuwen oant 1945. Yn 2020 waard er foarsitter fan it Keninklik Frysk Genoatskip. 

## Publikaasjes
**Het nieuws verbeeld: Oorlog en vrede in de titelprenten van de Europische Mercurius (1690-1750)* (2021)
*(co-ed.) *Willem Lodewijk: Stadhouder en strateeg* (1560-1620-2020) (2020)
*(co-ed.) *Feestelijke cultuur in de vroegmoderne Nederlanden: Nieuwe Tijdingen. Nieuwe Tijdingen 3* (2019)
**Early Modern Media and the News in Europe: Perspectives from the Dutch Angle* (2018)
*(co-ed.) *Commonplace Culture in Western Europe in the Early Modern Period III. Legitimation of Authority. Groningen Studies in Cultural Change 51* (2011)
* (co-ed.) *Propaganda en spektakel. Vroegmoderne intochten en festiviteiten in de Nederlanden. Publicaties van de Vlaams-Nederlandse Vereniging voor Nieuwe Geschiedenis 9* (2010).
* (co-ed.) *Identiteitspolitiek. Media en de constructie van gemeenschapsgevoel* (2010)
* *The A to Z of the Netherlands* (2010)
* *Historical Dictionary of the Netherlands* (3e edysje; 2015)
* (co-ed.) *Selling and Rejecting Politics in Early Modern Europe. Groningen Studies in Cultural Change 25* (2007).
* (ed.) *News and Politics in Early Modern Europe, 1500-1800. Groningen Studies in Cultural Change 13* (2005)
* *De Staten van Holland en de Opstand. De ontwikkeling van hun functies en organisatie in de periode 1544-1588* (1990)

## Keppelingen om utens
* Joop W. Koopmans yn de DBNL
* Webstee Keninklik Frysk Genoatskip
Jacob van Sluis

Dr. **Jacob van Sluis** (Frjentsjer, 13 septimber 1953) is teolooch en filosoof. Mei Alfred Denker en Harald van Veghel foarmet hy de redaksje fan de Heidegger-rige. Under oare foar it tydskrift Filosofy skriuwt Van Sluis artikels en resinsjes. Hy wurket as kolleksjefoarmer by de Universiteitsbibeteek Grins en is kolleksjefoarmer by Tresoar yn Ljouwert.

Folge de HBO-oplieding foar gemysk analist yn Ljouwert. Studearre oan de RUG Teology en Filosofy en skreau in tsjerkehistoarysk proefskrift oer Herman Alexander Roëll (1988) en in dissertaasje *Denkwegen en Dwaalwegen* oer de filosoof Martin Heidegger (1997). Wurke fan 1995-1999 oan de Universiteit Utert en fan 1999-2000 oan de Teologyske Universiteit Kampen. Van Sluis is as fakreferint Teology & Filosofy ferbûn oan de Universiteitsbibleteek fan de RUG. Wurket mei oan de Nieuwe Encyclopedie van Fryslân‎.
Albert Buursma

**Albert Buursma** (1960) is in histoarikus.

Buursma studearre Skiednis oan de Ryksuniversiteit fan Grins. Publisearret en ûntwikkellet projekten, benammen op it mêd fan de regionale skiednis fan Noard-Nederlân. Dat betreft ûnder mear eksposysjes oer Sicco Mansholt (Veendam 2008, De Haach en Brussel 2009, Lier 2010) en presintaasjes foar Waadlân Grinslân (ûnder mear yn Fjouwerhuzen (De Marne), Sâltkamp en Lauwerseach). Hy skreau ek trije boeken oer Westerwâlde. De meast resinte is *Westerwolders over vroeger. Een eeuw Westerwolde in interviews* (2007). Tegearre mei dr. H. Boels fersoarge hy de Kanon fan Grinslân (2008). Yn 2009 promovearre er op it proefskrift *Dese bekommerlijke tijden. Armenzorg, armen en armoede in de stad Groningen 1594-1795*. Yn 2012 wurket er ûnder mear oan in boek oer roomsk-katolike soarch yn Grins. Hy siet yn de redaksje fan de Nieuwe Encyclopedie van Fryslân dy't yn 2016 ferskynde.
Harry Wijnandts

**Harry Wijnandts** (Ljouwert, 1949?) is âld-direkteur fan it Natoermuseum Fryslân. Studearre Biology en promovearre op de hoarnûlen. Hy wurke mei oan de Nieuwe Encyclopedie van Fryslân dy't yn 2016 ferskynde.
 
## Publikaasjes
* *De Vogelvriend uitgekomen*, oer it libben fan Gerrit ‘Fûgeltsje’ Bosch, mei Sake Roodbergen (2011)
* *De Potvis*, mei Chris Taekema (1991)
* *Natuurgetrouw*, mei Peter Karstkarel en tekeningen fan Sjoerd Kuperus (1990)
Martha Kist

**Martha Kist** (Ljouwert, ?) is in histoarika.
Se is as kolleksjefoarmer Skiednis en Keunstskiednis ferbûn oan Tresoar yn Ljouwert. 

Nei de Ryks Skoalle Mienskip "Jan Hendrik Tromp Meesters" yn Stienwyk studearre Kist oan de Ryksuniversiteit Grins. Har doktoraalskripsje út 1989 giet oer Jancko Douwama. Se wurke mei oan de Nieuwe Encyclopedie van Fryslân‎. Sette by Tresoar in blog oer letterlapen op.

## Publikaasjes
* *Geschiedenis van het Kruis- of Doumaleen te Oldeboorn*, (2008)
* ''Jancko Douwama, verrader en icoon'' yn de DBNL
Jacques Kuiper

**Jacques Kuiper** is in (freelance) histoarikus en publisist.

Kuiper studearre skiednis oan de Universiteit Grins (1978-1988) en promovearre yn 2002 op syn dissertaasje *Een revolutie ontrafeld* oer de Bataafske Revolúsje yn Fryslân. Hy wurke mei oan de Nieuwe Encyclopedie van Fryslân‎.
G-string

In **G-string**, **string**, **stringtanga** of **tangastring** is in lytse swimbroek of slip dy't alline it geslachtsdiel bedekt en fierders oars net as in eintsje tou om de mul en troch de naad is.

Yn de jierren '70 waard de string hieltyd mear droegen yn Súd-Amearika, in trend dy't yn Brazylje begûn. Dêrfoar waard de string allinnich brûkt troch dûnsers. De tangabikiny waard yn 1974 strânmoade. Sûnt in jiermannich wurdt ek de G-String populêrder yn de strânmoade, al bliuwt de fersprieding beheind. Sûnt 2003 is it type ûnderguod ien fan bêst ferkeapjende klaaingsstilen ûnder froulju. In grut tal fabrikanten hat ek in mmanljusútfiering op de merk brocht. Ut Amerikaansk onderzoek docht bliken dat sa'n 20% fan de manlju geregeldwei in string oanhat.

In foardiel fan de string ferlike mei gewoan ûnderguod is dat it oan de bûtenkant fan de (nausittende) klean net te sjen is. It grutste neidiel is dat de stof tusken de billen droegen wurdt wat in protte minsken net noflik fine. In string ûnder in heupbroek is faak wol te sjen,  ek al is it net altiten sa bedoeld.


Ofbyld:G-string (front) photomodel Jassi 1.jpg|G-string, foarkant
Ofbyld:Menthong.jpg|String foar manlju, efterkant
Ofbyld:String en position cambrée.jpg|G-string ornearre foar stappen
Ofbyld:2001 Low-rise jeans and thong whale tail.jpg|String fan in frouljusslipke, in whale tail


## Sjoch ek
* Boxershort
* C-string
* Hotpants
* Mikrokini
* Underbroek
* Slip
* Tangaslip
* Whale tail

## Keppeling om utens
Pieter Barteld Kooi

**Pieter Barteld Kooi**, (Middelstum, 24 jannewaris 1943 - Winsum, 13 septimber 2020) wie in archeolooch.

Kooi studearre biology en prehistoarje oan de Ryksuniversiteit Grins. Yn 1979 promovearre er op *Pre-Roman urnfields in the north of the Netherlands*. Sûnt 1976 wie er ferbûn oan it Biologysk-Archeologysk Ynstitút. Fan 1983 oant 1986 wie er detasjearre by it Drintsk Museum, dêr't er lieding joech oan de archeologyske ôfdieling.

Fan 1977 - 1996 late er de grutskalige opgravings yn Peelo, dêr't delsettings út de Izertiid, Romeinske tiid en Midsiuwen foar it ljocht kamen. Fierders die hy archeologysk ûndersyk nei grêven en delsettings yn Havelte, Buinen, Noard-Barge, Dalen en Borger. Dêrneist publisearre Kooi oer grêven út de izertiid en hoefizerfoarmige grûnspoaren (*De orkaan van 13 november 1972 en het ontstaan van "hoefijzervormige" grondsporen*, Helinium 14, 57-65). Hy wie lid fan de Wurkgroep Hunebêden (1983-1987) en redakteur fan de *Nieuwe Drentse Volksalmanak* (1985-1987) en de *Drentse Historische Reeks* (1983-1989).
Jan Tjerk Oreel

**Jan Tjerk Oreel** (Oerterp, 16 desimber 1838 – Amsterdam, 31 desimber 1932) wie de earste beropsfytser fan Nederlân op de houten *[[vélocipède]]*. Hy ferhuze letter nei Sint-Anne en wie aktyf as fytser tusken 1867 - 1873. Oreel kaam yn 1866 yn oanrekking mei it hurdfytsen doe't hy reparaasjes die oan ien fan de earste vélocopèdes fan Nederlân. Dêrnei boude hy de masine nei. Dat joech de oanset ta de vélocipède-fabrikaazje yn Fryslân. Al gau waarden de earste wedstriden organisearre, wêrfan Oreel inkele wûn. Earste prizen waarden wûn yn Frjentsjer, Bitgum, Wier, Sumar, Hallum, Wergea, Sint-Jabik en yn in tal oare Fryske doarpen. Letter fêstige Jan Oreel him yn Amsterdam.
Sûpengrottenbrij

**Sûpengroattenbrij**, ek wol **sûpengrottenbrij**, **sûpengortenbrij** en algemien **sûpenbrij** is in brijsoarte dat makke wurdt fan sûpe en pearelgrôt (skylde garst ). De grôt wurdt 12 oeren weakke en dêrnei in oere yn wetter sean. Op it lêst wurdt der sûpe by dien. Groatenbrij wie de earste brij yn Nederlân dy't troch it molkfabryk levere waard yn in molkbus mei it opskrift *karnemelkse pap*. Oant de yn de sechtiger jierren waard it troch molkboeren út de molkbus wei ferkocht. Dêrnei wie it yn literflessen te keap en tsjintwurdich yn plestyk ferpakking.

De brij wurdt optsjinne mei gewoane sûker, brune sûker of sjerp. It kin waarm, mar ek kâld iten wurde. It waard eartiids ek wol iten mei molke of mei prommen.

## Ferskaat
* Yn Fryslân is it ferske "Hup, sûpengrottenbrij!" bekend fan de polka Skotske Trije:
:*Hup, sûpengrottenbrij en ik sil dy wol krije!* 
:*Hup, sûpengrottenbrij en krije sil ik dy!* ...ensfh.
* Muzykteaterduo Mick & Sugar hat der ék in komysk ferske en filmke oer makke: "En krije sil ik dy!". Mick & Sugar út Ljouwert binne de alter-ego's fan spylman/spylder Guido de Roos en spylster/regisseuse Gea Struiksma út it Acta Theater beropsselskip yn Ljouwert,  dat sûnt 1997 yn en bûten Fryslân spilet.
* Ek de Fryske punkband Strawelte hat sûpenbrij yn it nûmer *Hagelslag en soepenbrij* ferwurke, dat se dit it leafste ite.
Ynternasjonaal Folkloristysk Dûnsfestival Boalsert

It **Ynternasjonaal Folkloristysk Dûnsfestival Boalsert** (Nederlânsk en offisjeel: *Internationaal Folkloristisch Dansfestival Bolsward*) is in festival op it mêd fan dûns dat elts jier oan 'e ein fan juny holden wurdt yn 'e Fryske stêd Boalsert. It makket ûnderdiel út fan it gruttere evenemint fan 'e Heamieldagen. It Ynternasjonaal Folkloristysk Dûnsfestival Boalsert is wijd oan folksdûns en folksmuzyk, en wurdt organisearre troch de Boalserter Skotsploech.

## Skiednis
De earste kear dat it Ynternasjonaal Folkloristysk Dûnsfestival Boalsert holden waard, wie yn 1963, doe't de Boalserter Skotsploech fiif jier bestie. Neitiid waarden nije edysjes organisearre ta gelegenheid fan it tsienjierrich bestean fan 'e feriening, yn 1968, en it 25-jierrich bestean, yn 1983. Fan 1988 ôf, doe't de Skotsploech tritich jier bestie, wurdt it festival elts jier holden, as ûnderdiel fan 'e Heamieldagen, dy't sels ek in folkloristyske oarsprong hawwe as in feest dat de ein fan 'e ûngetiid fiert.

## Hjoeddeistige organisaasje
Foar it Ynternasjonaal Folkloristysk Dûnsfestival Boalsert komme dûnsgroepen út lannen binnen en bûten Jeropa nei Boalsert ta. Sa wiene foar de edysje fan 2018 fan 'e partij: it Komenka Ethnic Dance Ensemble út it Amerikaanske New Orleans, de dûnsgroep Tanok, út 'e  Koeban-regio fan súdlik Ruslân, en de Ubuhle Be Afrika Entertainers út Súd-Afrika. It festival begjint op 'e woansdei by it begjin fan 'e Heamieldagen mei in presintaasje fan 'e dûns- en muzykgroepen. Op 'e sneontejûn is der in folksdûnsspektakel wêrby't njonken tradysje en folkloare ek eigentiidske eleminten fan sang en dûns toand wurde. It festival wurdt op 'e snein nei de Heamieldagen ôfsletten.

## Keppelings om utens
*Offisjele webside fan it Ynternasjonaal Folkloristysk Dûnsfestival Boalsert
Fryske dracht

De **Fryske dracht** is de klaaiïnge fan boer(inn)en yn Fryslân dy't om 1860 hinne syn hichtepunt hie, in tiid fan wolfeart foar de Fryske boeren troch de eksport fan bûter en tsiis nei ûnder oare Ingelân. De dracht wurdt noch wol brûkt by folkloristyske aktiviteiten as folksdûnsjen, ringriden, de Heamieldagen en in boerebrulloft.

Boerinnen en boargerfroulju folgen yn grutte linen de moade dy't fan de measte oare plakken yn Europa. Friezinnen folgen it silhûet fan de ynternasjionale moade, sa't dy yn aadlike fermiddens droegen waard: fan de hege taille út de Napoleontyske tiid oant en mei it moadebyld ûnder it bewâld fan keninginne Fiktoaria fan it Feriene Keninkryk. De dracht yn Drinte en Grinslân wie net folle oars as de Fryske. Hylpen hat in eigen dracht. Yn Grinslân is de dracht al ein 19e iuw ferdwûn, yn Fryslân en Drinte barde soks pas nei de Twadde Wrâldoarloch. Op it lêst noch in pronkstik foar âldere froulju.

## Froulju
Streekbûn oan de dracht wiene benammen it earizer en de mûtse, dy't yn de noardlike provinsjes droegen waarden. Ynearsten wie it in metalen bantsje om it hier fêst te hâlden. Yn de rin fan de 19e iuw waarden de earizers hieltiten grutter, oant se om 1870 de foarm fan in soarte helm hienen dy't hast oer de hiele holle foel. It earizer koe fan goud, sulver of koper makke wêze (hjir leit de oarsprong fan de siswize: "it is net alles goud wat der blinket"), ôfhinklik fan it budzjet fan de draachster. Oan wjerskanten boppe de slippen wie it earizer fersierd mei twa gouden "stiften" yn filigraanwurk. Oan de úteinen hat ít izer' grutte bewurke knoppen, faak beset mei ien of mear ôfbyldingmanten. Under it earizer waarden twa mûtskes droegen, in witen en in swarten-ien. Oer it earizer waard in kanten floddermûtse droegen.
By de Fryske dracht waarden in soad gouden en sulveren sieraden brûkt. Dy wienen yn de lette midsiuwen al yn hiel West-Europa ferneamd; de edelsmeikeunst stie op in heech peil. De klean fan Drinte en Grinslân hie in soad oerienkomsten, al wie yn Drinte, eartiids in earme provinsje, de dracht wol ienfâldiger.
De froulju droegen in lang wiid jak, in rok fan side, dy't ferskillende kleuren hawwe koe. Dêroer in doek en skelk fan fine kant. De dracht wie kompleets as der ek sieraden en in sulveren chatelaine en bûgeltas by droegen waarden.

## Manlju
De dracht fan de manlju wie net sa opfallend as dy fan de froulju; meast in swart pak mei kûtbroek, fersierd mei wite strik en sulveren knopen en gaspen. As hollebedekking de swarte, hege hoed of ekwol in trijekante steek.
Rienk Alberda

**Rienk Sjoerd Alberda** (Snits?, 26 desimber 1941 - 19 febrewaris 2012) wie ûndernimmer en wedstriidsiler. 

Rienk wie ien fan de fjouwer bern fan Johannes Alberda dy't namme makke as jachtbouwer en topsiler. Johannes waard fjouwer kear Nederlânsk kampioen yn de Regenboogklasse. Hy ferovere mear as 550 prizen en waard foar syn fertsjinsten foar de silerij benamd ta skipper yn de Oarder fan de Snitser Panne.

Troch in saaklik skeel naam Rienk net it bedriuw fan syn heit oer, mar waard seilmakker. Wyls sylde er nei de Nederlânske top. Ein sechtiger jierren wûn er trije kear it NK Vrijheid en woe ek ynternasjonaal sile. Hy helle in Tempest út Ingelân om't er oan de Olympyske Spullen fan 1972 meidwaan woe. Rienk kaam yn de kearnploech en waard mei sylmaat Jaap Sonneberg de bêste Nederlanner yn it pree-Olympyske regatta yn it Dútske Kiel. De kwalifikaasje foar de Olympyske Spullen slagge lykwols net. Alberda stapte oer nei de Yngling-klasse, waard Nederlânsk kampioen en wûn it EK seesilen, it EK Sailhorse en de Primus Inter Paris. Yn 1976 wûn er de prestisjeuze Ferbûnsbiezem. Alberda boude sels Pampus 453 ôf.

Alberda wie troud mei Reina Zondervan († 2006), dy't yn 1982 bestjoerslid fan de Snitser sylferiening waard. Yn 1992 brocht se it ta skipper fan de Sneker Pan. Yn 2004 waard Rienk Pan-skipper. It span foarme dêrmei in unikum yn it selekte Skipperskolleezje. Se skonken de Snitswike it bekende biedwurd: *Oerdeis om de ear, jûns om de sfear*. Mear as fyftich kear die Rienk mei oan de Snitswike, dy't er seis kear wûn. Fierders wie er wedstriidlieder by WK's en EK's, haad seksje wedstriidsilen fan it Wettersportbûn en achttjin jier wedstriidlieder by de KWS-Schuttevaerrace, dy't er ien kear wûn.
Gea Struiksma

**Gea Struiksma**, (Ljouwert, 1962), is in teätermakster út Ljouwert.  

Gea Struiksma is berne yn de Arendsstrjitte te Ljouwert mei it sicht op skouboarch de Harmonie. Gea makke nei de Pedagogyske Akademy tusken 1984 en 1991 diel út fan jeugdteatergroep Finnisj en spile - neidat dy groep dêryn opgien wie- trije kear in gastrol by Tryater. 
Fan 1994 - 2000 is se trainingsakteur by KISS Communicatie en akteur by Pepper & Co (1990-1995). 
Yn 1991/1992 folget se in twajierrige toanieloplieding yn Nymwegen. Yn dy tiid hat se ek sjonglessen en logopedy.
Mei de à-capella groep De Stembent komt se yn 1999 op in dield twadde plak (mei Twarres) op it Fryske sjongfestival Liet.

Yn 1997 rjochtet Gea Struiksma mei Jan-Dirk van Ravesteijn Acta Teaterproduksjes op. Yn gearwurking mei ytkafee Spinoza wurdt Theaterrestaurant Descartes oprjochte. Nei fiif jier groeie se út it lytse sealtsje en waard "De Koperen Tún" de nije spyllokaasje. Ek spylje se op ferskate oare plakken yn en bûten de provinsje. 
Acta Teater hâldt sûnt 2009 kantoar fanút de Blokhûspoarte. 
Sûnt 2011 laat Gea Struiksma *Acta* as ienmanssaak.

As twadde sjongster sjongt Gea Struiksma neist har gitaarspyljende man Guido de Roos yn de funky band Crocodile Smile.
Blockbuster (bom)

**Blockbuster** of ***cookie*** wie de namme dy't jûn waard oan in ferskaat grutte konvinsjonele bommen dy't yn de Twadde Wrâldkriich troch de Ingelske Loftmacht (RAF) brûkt waarden. De namme *Blockbuster* waard betocht troch de parse en ferwiisde nei in bom dy't in hiel huzeblok ferneatigje koe.

## Operasjoneel gebrûk
It earste type fleamasine dat mei cookies operearre wie de Wellington, mar letter hearden sy ta standert bommelading fan de swiere nachtbommesmiters fan de RAF, en de Mosquitoes fan de *Light Night Strike Force*. De 3.600 kg bom koe, fanwege syn grutte ôfmjittings, allinne meinaam wurde troch de Handley Page Halifax en Avro Lancaster en 5.400 kg fariant paste allinne yn it bomrûm fan 10 meter fan de Lancaster.

De bom fan 8,000 pûn waard foar it earst brûkt troch it 15e Squadron Lancasters by in oanfal op Berlyn op 2 desimber 1943. Troch min waar en oare omstannichheden koe it effekt fan de bom doe net fêststeld wurde.

De *cookie* fan 1,800 kg waard as gefaarlike lading beskôge, omdat dy somtiids suver spontaan ûntplofte, sels at er net op skerp stie. Foar it smiten fan in bom fan 1800 kg moast de bommesmiter op minstens 5000 foet bliuwe oars koe er by de eksploazje skansearre reitsje.

## Sjoch ek
* Grand Slam
* Tallboy
Frysk StrjitFestival

It **Frysk StrjitFestival** (Nederlânsk en offisjeel: *Fries StraatFestival*), soms ôfkoarte ta **FSF**, is in kultureel evenemint dat elts jier yn it lêste wykein fan maaie yn 'e Ljouwerter binnenstêd holden wurdt. Dit barren is wijd oan strjitteäter en muzyk, en hat as bedoeling om in breder publyk yn 'e kunde te bringen mei de poadiumkeunsten. De organisaasje fan it Frysk StrjitFestival is yn 'e hannen fan Stedsskouboarch De Harmony. 

It Frysk StrjitFestival bestiet sûnt 1980. Om't it fergees tagonklik is, moat it bekoste wurde út subsydzjes dy't it kriget fan sawol de Provinsje Fryslân as de Gemeente Ljouwert. Jierrenlang wie it in trijedeisk evenemint, dat begûn op freedtejûns en einige op sneintemiddeis. Yn 2017 einige it festival foar it earst op sneontejûns, mei't der troch de subsidiëarjende ynstânsjes sa op 'e bydrage besunige wie dat der eins noch mar jild genôch wie om ien dei mei te bekostjen. It slagge de organisaasje lykwols mei help fan sponsors út 'e private sektor om 'e freedtejûn te behâlden.

Yn 2018 makke it Frysk StrjitFestival diel út fan it bredere projekt Ljouwert/Fryslân Kulturele Haadstêd fan Jeropa 2018. Ien fan 'e meast opfallende ûnderdielen wie Pride&nbsp;Ljouwert, in optocht fan boaten troch de Ljouwerter greften, dy't dat jiers foar it earst yn it ramt fan it Frysk StrjitFestival holden waard. Oare ûnderdielen fûnen plak op 'e Iewâl; it Guverneursplein; it Hofplein; it Klokplein by de Grutte Heechstrjitte; yn 'e Sint-Jabiksstrjitte; op 'e Nijstêd en it Waachplein; op it Mata Hariplein oan it Ruterskertier; op it Haniahôf yn 'e Haniasteech; op it Aldehoustertsjerkhôf; yn 'e Prinsetún; en op 'e Twibaksmerk.

## Keppelings om utens
*Offisjele webside fan it Frysk StrjitFestival
Duxfort

**Duxford** is in plak yn Cambridgeshire, Ingelân. It plak leit sa'n 15 kilometer besuden Cambridge en hat sa'n 1836 ynwenners.

## Keppelings om utens
* Duxford webside
* ''Imperial War Museum Duxford''